CELEX: C2004/251/41
Language: da
Date: 2004-10-09 00:00:00
Title: Sag T-263/04: Sag anlagt den 25. juni 2004 af BIC SA mod Kontoret for Harmonisering i det Indre Marked (Varemærker og Design)

9.10.2004   
            
            
               DA
            
            
               Den Europæiske Unions Tidende
            
            
               C 251/22
            
         Sag anlagt den 25. juni 2004 af BIC SA mod Kontoret for Harmonisering i det Indre Marked (Varemærker og Design)
   (Sag T-263/04)
   (2004/C 251/41)
   Processprog: fransk
   Ved De Europæiske Fællesskabers Ret i Første Instans er der den 25. juni 2004 anlagt sag mod Kontoret for Harmonisering i det Indre Marked (Varemærker og Design) af BIC SA, Clichy (Frankrig), ved avocat Michel-Paul Escande.
   Sagsøgeren har nedlagt følgende påstande:
   
               —
            
            
               Afgørelse truffet den 6. april 2004 af Fjerde Appelkammer ved Kontoret for Harmonisering i Det Indre Marked (Varemærker og Design) (sag R 468/2003-4) (1) annulleres, for så vidt som den afslår registrering af de grunde, der er fastsat i artikel 7 i forordning nr. 40/94, idet selskabet BIC har godtgjort, at betingelserne for anvendelsen af denne artikel var opfyldt i den foreliggende sag.
            
         
               —
            
            
               Harmoniseringskontoret tilpligtes at betale sagens omkostninger.
            
         Søgsmålsgrunde og væsentligste argumenter:
   
               EF-varemærket, der søges registreret:
            
            
               Et tredimensionalt mærke med form af en lighter.
            
         
               Varer eller tjenesteydelser:
            
            
               Varer i klasse 34 (artikler for rygere, lightere) — ansøgning nr. 1 738 566.
            
         
               Den til appelkammeret påklagede afgørelse:
            
            
               Undersøgerens afslag på registrering.
            
         
               Appelkammerets afgørelse:
            
            
               Klagen afslås.
            
         
               Søgsmålsgrunde:
            
            
               Sagsøgeren har godtgjort, at lighterens form, som selskabet har søgt registeret som EF-varemærke, hos forbrugerne i vidt omfang genkendes som tilhørende sagsøgeren.
               Sagsøgeren har ført bevis for, at formen af lighteren BIC har fornødent særpræg i den forstand, hvori udtrykket er anvendt i artikel 7 i forordning (EF) nr. 40/94.
            
         
      (1)  Formentlig: R 469/2003-4.